Source: http://jogiq.com/elutotte-a-vonat-meghalt-majd-karteritesre-koteleztek/
Timestamp: 2013-05-24 21:41:30+00:00

Document:
Elütötte a vonat, meghalt, majd kártérítésre kötelezték | JogIQ
Elütötte a vonat, meghalt, majd kártérítésre kötelezték
2011-12-31 14:35	1 hozzászólás Írta: Keserű Imre	Egy elég érdekes jogesetet lehet olvasni a FindLaw blogon. Az eset az Egyesült Államokban történt 2008-ban: egy 18 éves fiú át akart szaladni egy Amtrak gyorsvonat előtt, azonban ez nem sikerült neki, a vonat elütötte, és meghalt. Az ütközés következtében a vonat a testét szétszakította, és az elütött férfi testrészei 100 méteres körzetben szétrepültek.
A szörnyű baleset közvetlen közelében, a peronon tartózkodott Gayane Zokhrabov, akit a szétrepülő testrészek súlyosan megsebesítettek: eltört a lába, csuklója, valamint a vállán is megsérült.
A nő nem hagyta annyiban, és az elütött férfit beperelte. Azonban a kártérítési keresetét az első fokú bíróság elutasította, de a fellebbviteli bíróság a megsérült nőnek adott igazat, mivel a bíróság álláspontja szerint az elütött férfi felelőssé tehető azért, hogy megsebesítette a közelben várakozó Gayane Zokhrabovot, mivel előre látható volt, hogy a 120 km/h-val közeledő vonat a férfit el fogja ütni.
Az elütött fiúnak az anyja nem osztotta a fellebbviteli bíróság álláspontját, így azt tervezi, hogy a Legfelsőbb Bíróságon támadja meg az ítéletet.
Kíváncsi lennék, hogy a hazai bíróság hogyan ítélné meg az esetet.
Ajánlott bejegyzésekMilliós kártérítés forró kávé miattEgy letört faág miatti kártérítésHatvan napon túli közigazgatási bírságKártérítést kérnek a nyaralók a piszkos tenger miattPontatlan időjárás-előrejelzésért perelt a nő, és nyert!
Amerikai Egyesült Államok Amtrak vonat elütött férfi Gayane Zokhrabov gyorsvonat Illinois kártérítés legfelsőbb bíróság sérülés testrészek 1 hozzászólás
bluemoon	on jan 01, 2012 at 23:01
A jogalanyiság kérdéskörében kell először vizsgálódni. Nálunk, élő személyt illethet meg csak jogalanyiság (természetesen a jogi személy fogalomkörét most nem érintjük) azaz csak élő személy lehet jogok és kötelezettségek alanya. Így a haza jog szerint a balesetben elhunyt személy ellen nem lehet pert indítani. Mivel a fiú 18 éves volt, azaz elmúlt már 18 éves, nálunk ő már nagykorú, teljes cselekvőképességgel rendelkező személy volt. Így a hazai bíróság az elhunyt 18. évet betöltött, balesetben meghalt személy által okozott kárért indított keresetet idézés kibocsátása nélkül elutasítja.
Más kérdés azonban az, hogy a 18 éves személy az amerikai jogrendszer szerint nem nagykorú. Ott 21 év a nagykorúság határa.
A magyar jogrend szerint a 18 év alatti, azaz korlátozottan cselekvőképes gyermekért felelősséget a szülője viseli, azaz az ilyen személy károkozásáért a szülő felel, azaz ő kártérítésre kötelezhető akkor is ha a kárt okozó gyermek a balesetben elhunyt.
Tehát ha az elhunyt nem töltötte még be a 18. életévét, a magyar jog szerint is kártérítésért pert lehet indítani az elhunyt károkozó gyermek szülője ellen. Adott esetben meg is nyerhető egy ilyen per. Egy ilyen perben azt vizsgálja a bíróság, hogy a szülő, a gyermek nevelése, felügyelete terén mindent megtett-e, ami tőle elvárható, vagy a nevelés és felügyelet hiányossága, okozati összefüggésben áll-e a bekövetkezett kárral.
Ennyit a tárgyszerű esetmegítélésről.
Létezik gyermekek által okozott károk megtérítésére szóló felelősségbiztosítás. Ha van ilyen biztosítás, a szülő helyett a biztosító fizet.
No nem ilyen extrém esetekre kell gondolni, de egy labdával bevert ablak, egy vendégségben összetört nagy értékű kínai váza esetén, jó ha van ilyen biztosításunk a gyerek által okozott károk megtérítésére.
Email címed rkötelező
Weboldaladopcionális
Copyright © 2013 JogIQ. Minden jog fenntartva.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság